الجزایرده، مالیه ناظیری محمد لوکال و کئچمیش باش ناظیر احمد اویحیی، یاسا دیشییلا باغلی جینایت ایشی چرچیوه‌سینده ایفاده وئرمه‌یه چاغیریلیب.
الجزایر دولت تلویزیونونون خبرینه گؤره، باشکند الجزایردکی، سیدی محمد محکمه‌سی، کئچمیش باش ناظیر اویحیی و موجود مالیه ناظیری لوکا‌لی "دولت مالینی اوصولسوزجا ایستیفاده ائتمک" و "قانون‌سوز ایمتیازلار تانیماق" کیمی اتهام‌لارلا ایفاده وئرمه‌یه چاغیریب.
خبرده، موضوع ایله باغلی گئنیش معلومات وئریلمه‌دی.
اویحیی، سونونجوسو 2017 آغوستوس-2019 مارسدا اولماقلا بئش دفعه باش ناظیر وظیفه‌سینده اولموشدو.
2016‌دان اعتباراً مرکزی بانک باشقانلیق وظیفه‌سینی ایجرا ائدن لوکال دا کئچمیش ایچ ایشلر ناظیری نورالدین بدوی باشقانلیغی ایله کئچن مارس آییندا قورولان یئنی حکومتده مالیه ناظیرلیگی وظیفه‌سینه گتیریلمیشدی.
عبدالعزیز بوتفلیکه، 11 مارس‌دا احمد اویحیی حکومتینی وظیفه‌دن گؤتوروب، یئرینه حکومتی قورماسی اوچون بدوی‌نی تعین ائتمیشدی.
الجزایر باش قرارگاه رئیسی احمد کاید صالح، داها اوّل محکمه‌یه ائتدیگی مراجعت، عبدالعزیز بوتفلیکه دؤورونده توپلوما عکس اولونموش آنجاق اوستو اؤرتولموش یاسا دیشی فایل‌لاری‌نین یئنی‌دن آچیلماسی مسئله‌سینده "محکمه‌نین داها سرعت‌لی داورانماسینی" ایستمیشدی.
صالح داها اوّل ائتدیگی بیر آچیقلامادا دا سیاست، بوروکراسی، اوردو، امنیت و ایش دونیاسین‌دان آدلارین بولاشدیغی، الجزایر توپلومونا عکس اولونموش یاسا دیشی قالماقال‌لارینی آد آد ذکر ائده‌رک، بو فایل‌لارین یئنی‌دن آچیلاجاغینی بیلدیرمیشدی.
